Nr. L 61/34 De Europæiske Fællesskabers Tidende $.3. 77 KOMMISSION KOMMISSIONENS BESLUTNING af 26. januar 1977 om gennemførelse af direktiv 76/491/EØF om en fællesskabsprocedure for information og konsultation vedrørende priser på råolie og mineralolieprodukter i Fællesskabet (77/190/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 76/491/EØF af 4. maj 1976 om en fællesskabsprocedure for infor- mation og konsultation vedrørende priser på råolie og mineralolieprodukter i Fællesskabet (1), særlig artikel 7, og ud fra følgende betragtninger: I henhold til artikel 7 i direktiv 76/491/EØF vedtager Kommissionen  gennemførelsesbestemmelser — med hensyn til blandt andet formen, indholdet og alle øvrige kendetegn ved de i direktivets artikel 1 om- handlede meddelelser; i henhold til artikel 2, stk. 2, i direktiv 76/491/EØF skal medlemsstaterne inden for de første femogfyrre dage i hvert kvartal tilstille Kommissionen en liste over de personer og virksomheder, som meddeler dem de oplysninger, der er nødvendige for, at de kan opfylde de forpligtelser, der påhviler dem i henhold til direktivets artikel 1; i henhold til artikel 3 i direktiv 76/491/EØF frem- lægges disse oplysninger således, at de giver så re- præsentative oplysninger om hver medlemsstats mineraloliemarked som muligt; (!) EFT nr. L 140 af 28. 5. 1976, s. 4. for i teknisk henseende at standardisere informations- systemet og for at opnå sammenlignelige og sammen- hængende oplysninger synes det påkrævet at an- vende modeller for identiske spørgeskemaer og stan- dardisere indholdet af de meddelelser, der skal gives — VEDTAGET FØLGENDE BESLUTNING: Artikel 1 De meddelelser, som medlemsstaterne skal give Kom- missionen i overensstemmelse med artikel 1 i direktiv 76/491/EØEF, opstilles efter de modeller for spørge- skemaer, der findes i bilaget til denne beslutning. Artikel 2 Denne beslutning er rettet til medlemsstaterne. Udfærdiget i Bruxelles, den 26. januar 1977 På Kommissionens vegne Guido BRUNNER Medlem af Kommissionen